Blaze7451/Wiki-th-20250601 huggingface dataset:
เขตเลือกตั้ง

เขตเลือกตั้ง (electoral district, voting district, constituency) เป็นหน่วยย่อยของรัฐที่ใหญ่กว่า เช่น ประเทศ เขตการปกครอง เป็นต้น กำหนดขึ้นเพื่อแบ่งส่วนประชากรตามจำนวนผู้มีสิทธิเลือกตั้งในเขตนั้นตามสัดส่วนต่อประชากรทั้งประเทศสำหรับลงคะแนนเลือกตั้งและกำหนดอาณาเขตของแต่ละเขตเลือกตั้ง และใช้กำหนดจำนวนผู้แทนต่อเขตเลือกตั้งด้วย
โดยปกติแล้ว เฉพาะผู้มีสิทธิเลือกตั้งที่มีภูมิลำเนาอยู่ในเขตเลือกตั้งจะได้สิทธิให้ลงคะแนนเสียงในเขตเลือกตั้งของตน ผู้แทนในเขตนั้นมาจากการลงคะแนนเสียงในระบบคะแนนสูงสุด ระบบสัดส่วน หรือระบบอื่น ๆ โดยการเลือกตั้งสามารถกระทำได้ทั้งแบบเลือกตั้งทั่วไป แบบเลือกตั้งทางอ้อม หรือแบบอื่น ๆ

**หลักเกณฑ์**

**ประเทศไทย**
หลักเกณฑ์ของการแบ่งเขตเลือกตั้งมีอยู่ 3 ข้อ ตามมาตรา 26 ของพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรที่ประกาศบังคับใช้ กำหนดว่า 
# การแบ่งเขตแต่ละเขตเลือกตั้งจะต้องมีพื้นที่ติดต่อกัน
# ต้องจัดให้มีจำนวนประชาชนในแต่ละเขตใกล้เคียงกัน
# ต้องให้ประชาชนทราบล่วงหน้าก่อนการเลือกตั้งเพื่อให้ทราบว่าภูมิลำเนาอยู่ในเขตไหน

**การลงคะแนนแบบไม่แบ่งเขตเลือกตั้ง**
ในการลงคะแนนในระบอบประชาธิปไตยไม่จำเป็นต้องแบ่งเขตเลือกตั้งก่อนการลงคะแนนเสมอไป ตัวอย่างเช่น อิสราเอลมีการเลือกตั้งสมาชิกรัฐสภาโดยทั้งประเทศถือเป็นหนึ่งเขตเลือกตั้งเขตเดียว ในขณะที่เขตเลือกตั้งทั้ง 26 เขตในอิตาลี และ 20 เขตในเนเธอร์แลนด์นั้นมีบทบาทในการเลือกตั้งทั่วไป แต่ไม่ได้ใช้ในการหาคำนวณหาจำนวนที่นั่งสำหรับเขตเลือกตั้งนั้น ๆ นอกจากนี้ยูเครนยังใช้เขตเลือกตั้งเพียงเขตเดียวสำหรับการเลือกตั้งสมาชิกรัฐสภาจำนวนครึ่งสภาเมื่อเดือนตุลาคม ค.ศ. 2012

**อ้างอิง**
หมวดหมู่:ระบบการเลือกตั้ง
รานี กี วาว

รานี กี วาว (રાણી કી વાવ, เทวนาครี: रानी की वाव, Rani ki Vav) หรือ รานกีวาว (રાણકી વાવ, Ranki vav) หรือเรียกตามความหมายว่า บ่อน้ำขั้นบันไดของพระราชินี (Queen’s stepwell) เป็นบ่อน้ำขั้นบันไดในเมืองปาฏัณ รัฐคุชราต ประเทศอินเดีย สร้างขึ้นในสมัยจักรวรรดิจลุกยะ และตั้งอยู่บนริมฝั่งแม่น้ำสรัสวตี ใน ประพันธ-จินตมณี วรรณกรรมโดยภิกษุไชนะ  เมรุตุงคะในปี 1304 ระบุว่า "อุทยมตี (Udayamati) ธิดาแห่งนรวรหะ เขนคาร (Khengara) สร้างบ่อน้ำขั้นบันไดใหม่ขึ้นมาที่ศรีปาฏฏณา (ปาฏัณ) ยิ่งใหญ่อลังการยิ่งกว่าเขื่อนสหัสตรลึงค์" ในวรรณกรรมนี้ระบุว่าบ่อน้ำขั้นบันไดสร้างขึ้นในปี 1063 และก่อสร้างเสร็จใช้เวลา 20 ปี เป็นที่เข้าใจกันโดยทั่วไปว่าสร้างขึ้นเพื่อระลึกถึงราชาภีมะที่หนึ่ง () โดยพระราชินีอุทยมตี ในขณะที่คณะผู้เชี่ยวชาญระบุปีก่อสร้างของบ่อน้ำขั้นบันไดอยู่ที่ปี 1032 โดยเปรียบเทียบความคล้ายคลึงทางสถาปัตยกรรมกับวิมลวสาหีมนเทียร
ในปี 1986 กรมสำรวจโบราณคดีอินเดีย (ASI) เริ่มการขุดค้นและสำรวจรานีกีวาวครั้งใหญ่ ที่ซึ่งมีการขุดพบรูปของพระนางอุทยมตี และมีการทำนุบำรุงซ่อมแซมใหญ่ระหว่างปี 1981 ถึงปี 1987 รานีกีวาวได้รับสถานะแหล่งมรดกโลกโดยยูเนสโกเมื่อวันที่ 22 มิถุนายน 2014
รานีกีวาวได้รับการยอมรับว่าเป็นหนึ่งในบ่อน้ำขั้นบันไดที่ใหญ่ที่สุดแห่งหนึ่งและเป็นตัวอย่างชิ้นเอกของสถาปัตยกรรมบ่อย้ำขั้นบันไดในคุชราต โดยสร้างขึ้นด้วยสถาปัตยกรรมแบบมรู-คุรชร คล้ายคลึงกับวิมลสาหีมนเทียรแห่งเขาอาบู และ สุรยมนเทียรแห่งโมเธรา

**อ้างอิง**

**แหล่งข้อมูลอื่น**
 oclc=28801053-  3D Model
จันทบาวรี

จันทบาวรี (चाँद बावड़ी, Chand Baori) เป็นบ่อน้ำขั้นบันไดในหมู่บ้านอภาเนรี รัฐราชสถาน ประเทศอินเดีย บาวรี แปลว่าบ่อน้ำขั้นบันได ส่วนชื่อ จันท นั้นเชื่อกันว่าเป็นชื่อของเจ้าเมืองท้องถิ่น ราชาจันท์ อย่างไรก็ตามไม่ปรากฏหลักฐานว่าด้วยการก่อสร้างจันทบาวรีรวมถึงหรศัทมาตามนเทียร ซึ่งตั้งอยู่ใกล้กัน อย่างไรก็ตามมีการคาดการณ์โดยเปรียบเทียบจากสถาปัตยกรรมรูปแบบคล้ายกันที่พบที่ปรนคร (Paranagar) กับ มันดอร์ ว่าน่าจะสร้างขึ้นในศตวรรษที่ 8 ถึง 9 และเป็นไปได้ว่ามนเทียรสร้างขึ้นหลังจากบ่อย้ำขั้นบันไดนี้
ชิ้นส่วนที่เก่าแก่ที่สุดของบ่อน้ำขั้นบันไดมีอายุเก่าแก่กว่าศตวรรษที่ 8 ส่วนอาคารสิ่งก่อสร้างทรงพระราชวังนั้นเข้าใจว่าสร้างขึ้นในภายหลัง ด้วยลักษณะของซุ้มโค้งแบบสถาปัตยกรรมโมกุลปรากฏใช้ในจักรวรรดิจาวหัน (Chauhan) ปัจจุบันห้องเหล่านี้ปิดไม่ให้เข้าชม ชั้นบน ๆ เชื่อว่าสร้างขึ้นในจักรวรรดิโมกุล

**อ้างอิง**

**แหล่งข้อมูลอื่น**
  Homepage
มัสยิดหม่าเตียน

มัสยิดหม่าเตียน (p=Mǎdiān Qīngzhēnsì) เป็นมัสยิดที่หม่าเตียน เขตไห่เตี้ยน ปักกิ่ง ประเทศจีน

**ประวัติ**
มัสยิดนี้ก่อสร้างในระหว่างรัชสมัยจักรพรรดิคังซีแห่งราชวงศ์ชิง หลังจากนั้นในระหว่างการปฏิวัติทางวัฒนธรรม มัสยิดนี้ถูกเปลี่ยนไปเป็นโรงงาน และห้องละหมาดกลายเป็นห้องทำงาน ท้ายที่สุดใน ค.ศ. 1982 โรงงานนี้ได้เคลื่อนย้ายออกไป ทำให้อาคารนี้กลายเป็นมัสยิดอีกครั้ง

**สถาปัตยกรรม**
มัสยิดนี้มีความจุสำหรับผู้มาละหมาด 200 คน และกินพื้นที่ 3,800 ตารางเมตร มีโครงสร้างเป็นสถาปัตยกรรมจีน โดยอาคารหลักมีห้องละหมาด ห้องบรรยายทิศใต้ ห้องบรรยายทิศเหนือ และอาคารอื่น ๆ

**การเดินทาง**
มัสยิดนี้สามารถเข้าถึงได้ผ่านการเดินไปทางใต้ของสถานีเจี้ยนเต๋อเหมินในรถไฟใต้ดินปักกิ่ง

**อ้างอิง**
หมวดหมู่:สิ่งก่อสร้างในเขตไห่เตี้ยน
หม่าเตียน
โฮโซกาวะ คัตสึโมโตะ

โฮโซกาวะ คัตสึโมโตะ
โฮโซกาวะ คัตสึโมโตะ (Hosokawa Katsumoto; ค.ศ. 1430 – 6 มิถุนายน ค.ศ. 1473) เป็นหนึ่งในคันเร (ผู้แทนจากโชกุน ในยุคมูโรมาจิ เขาเป็นที่รู้จักจากการมีส่วนร่วมในการสร้างเรียวอันจิ วัดที่มีชื่อเสียงจากสวนหิน และการมีส่วนร่วมในสงครามโอนิง ชื่อในวัยเด็กของเขาคือ ซูมิอากามารุ (聡明丸)
ความขัดแย้งระหว่างเขากับพ่อตา ยามานะ โซเซ็น ผู้ขุ่นเคืองกับอำนาจที่โฮโซกาวะมีในฐานะคันเร เป็นหนึ่งในปัจจัยที่ก่อให้เกิดสงครามโอนิงใน ค.ศ. 1467 เมื่อโชกุนอาชิกางะ โยชิมาซะมีลูกชายใน ค.ศ. 1464 ยามานะใช้โอกาสนี้ในการต่อต้านโฮโซกาวะมากกว่าเดิม สนับสนุนลูกชายของตนให้เป็นผู้สืบทอดโชกุน โฮโซกาวะทำงานใกล้ชิดกับอาชิกางะ โยชิมิ พี่/น้องชายของโชกุนเสมอ และสนับสนุนข้ออ้างของเขาให้กับรัฐบาลโชกุน อย่างไรก็ตาม ใน ค.ศ. 1473 ทั้งโฮโซกาวะและยามานะเสียชีวิตไปแล้ว

**ครอบครัว**
 พ่อ: โฮโซกาวะ โมจิยูกิ (ค.ศ. 1400-1442)- แม่: ลูกสาวของเคียวโงกุ ทากามิตสึ- ภรรยา: ยามานะ ฮารูโกะ- ลูก:
**โฮโซกาวะ มาซาโมโตะ จากฮารูโกะ
**โทโชอิง แต่งงานกับอากามัตสึ มาซาโนริ จากฮารูโกะ

**อ้างอิง**
1473
หมวดหมู่:ไดเมียว
หมวดหมู่:ตระกูลเคโจ-โฮโซกาวะ
หมวดหมู่:บุคคลในยุคมูโรมาจิ
หมวดหมู่:สนามกีฬาฟุตบอลชิงแชมป์แห่งชาติยุโรป 2020

หมวดหมู่:สนามกีฬาฟุตบอลชิงแชมป์แห่งชาติยุโรป
หมวดหมู่:ฟุตบอลชิงแชมป์แห่งชาติยุโรป 2020
มาล์มเฟรดแห่งเคียฟ

มาล์มเฟรดแห่งเคียฟ (ระหว่าง ค.ศ. 1095 และ 1102 - สิ้นพระชนม์หลัง ค.ศ. 1137) ทรงเป็นสมเด็จพระราชินีแห่งนอร์เวย์และเดนมาร์กในช่วงสมัยกลาง โดยครั้งแรกทรงอภิเษกสมรสกับพระเจ้าซิเกิร์ดที่ 1 แห่งนอร์เวย์ และครั้งที่สองอภิเษกสมรสกับพระเจ้าอีริคที่ 2 แห่งเดนมาร์ก

**พระชนม์ชีพ**
มาล์มเฟรดเป็นเจ้าหญิงแห่งเคียฟรุส เป็นพระราชธิดาในแกรนด์ปรินซ์มิสทิสลาฟที่ 1 แห่งเคียฟและเจ้าหญิงคริสตินา อิงเงอสด็อทเทอร์แห่งสวีเดน เจ้าหญิงมาล์มเฟรดเป็นหลานย่าในเจ้าหญิงไกธาแห่งเวสเซกซ์และเป็นหลานตาในพระเจ้าอิงเงอร์ ผู้อาวุโสแห่งสวีเดน พระนางประสูติในช่วงระหว่างปี ค.ศ. 1095 และ 1102
สตอร์รี สตูร์ลูสัน นักประวัติศาสตร์ชาวไอซ์แลนด์ เขียนถึงพระนางว่า ชื่อ มาล์มเฟรด ฮารัลด์สด็อทเทอร์แห่งโฮล์มการ์ด (Malmfred Haraldsdotter of Holmgard) ซึ่งเป็นพระนามในภาษานอร์เวย์ พระเชษฐภคินีของพระนางคือ เจ้าหญิงอิงเงอร์บอร์กแห่งเคียฟเสกสมรสกับเจ้าชายเดนมาร์ก เจ้าชายคนุต ลาวาร์ด เจ้าหญิงมาล์มเฟรดอภิเษกสมรสกับพระเจ้าซิเกิร์ดที่ 1 แห่งนอร์เวย์ ระหว่างปี ค.ศ. 1116 และ 1120 พระนางทรงมีพระราชธิดาหนึ่งพระองค์คือ เจ้าหญิงคริสทีน ซิเกิร์ดสแด็ทเทอร์แห่งนอร์เวย์ ซึ่งต่อมาเป็นพระชนนีในพระเจ้ามักนุสที่ 5 แห่งนอร์เวย์ ตามพงศาวดารระบุว่า ชีวิตสมรสของกษัตริย์ซิเกิร์ดและพระราชินีมาล์มเฟรดนั้นไม่มีความสุข กษัตริย์ซิเกิร์ดทรงปฏิเสธพระราชินี และอภิเษกสมรสใหม่กับพระสนมชื่อ เซซิเลีย
ในปี ค.ศ. 1130 พระโอรสนอกสมรสของกษัตริย์ซิเกิร์ดได้ครองราชย์สืบต่อ อดีตพระราชินีมาล์มเฟรดจึงเสด็จออกจากนอร์เวย์ ไปยังเดนมาร์ก พระนางได้เสกสมรสใหม่กับอีริค โอรสนอกสมรสในกษัตริย์เดนมาร์ก ในปี ค.ศ. 1131 พระนางทรงจัดพิธีหมั้นหมายระหว่างอดีตพระโอรสเสี้ยงของพระนางคือ พระเจ้ามักนุสที่ 4 แห่งนอร์เวย์ กับพระธิดาของพระเชษฐภคินีคือ คริสตินาแห่งเดนมาร์ก และได้เสกสมรสในปี ค.ศ. 1133 กษัตริย์มักนุสที่ 4 นั้นทรงสนับสนุนอดีตพระราชินีมาล์มเฟรด พระมารดาเลี้ยง และอีริค รวมถึงสนับสนุนพระบิดาของคริสตินาคือ เจ้าชายคนุด ลาวาร์ด ในการต่อต้านราชบัลลังก์ของพระเจ้านีลส์แห่งเดนมาร์ก ในปี ค.ศ. 1133 อีริคและอดีตพระราชินีมาล์มเฟรดเสด็จหนีออกจากเดนมาร์กเพื่อขอพึ่งกษัตริย์นอร์เวย์ให้ช่วยคุ้มครอง แต่หลังจากเมื่อพระราชินีคริสตินาแห่งนอร์เวย์ทรงทราบว่า พระราชสวามีวางแผนจะทรยศ พระนางจึงรีบแจ้งอดีตพระราชินีมาล์มเฟรด ผู้เป็นสมเด็จน้า อีริคและอดีตสมเด็จพระราชินีมาล์มเฟรดทรงหันไปสนับสนุนพระเจ้าฮารัลด์ที่ 4 กิลลีแห่งนอร์เวย์ ศัตรูของกษัตริย์มักนุส กษัตริย์มักนุสจึงหย่าขาดจากพระราชินีคริสตินา
ในปี ค.ศ. 1134 เมื่ออีริคกลายเป็นพระมหากษัตริย์แห่งเดนมาร์ก พระนางจึงได้เป็นสมเด็จพระราชินีแห่งเดนมาร์ก แต่ก็ไม่ทรงมีพระโอรสธิดาจากการอภิเษกสมรสครั้งนี้ ในปี ค.ศ. 1137 เมื่อกษัตริย์อีริคที่ 2 ทรงถูกลอบปลงพระชนม์ ก็ไม่มีการกล่าวถึงสมเด็จพระราชินีมาล์มเฟรดในประวัติศาสตร์อีกเลย

**อ้างอิง**
 "The Large Danish Encyclopedia" (1998 edition)- Norwegian Wikipedia :no:Malmfrid Mstislavsdatter- Store norske leksikon- Norsk biografisk leksikon- Edvard Bull. »Magnus Blinde» I: Norsk biografisk leksikon, 1. utg. Bd 9. 1938- Nils Petter Thuesen. »Magnus 4 Sigurdsson Blinde» I: Norsk biografisk leksikon, 2. utg. Bd 6. 2003.- Knut Helle. Aschehougs Norgeshistorie. Bd 3. Under kirke og kongemakt. 1995
หมวดหมู่:บุคคลที่เกิดในคริสต์ทศวรรษ 1100
หมวดหมู่:บุคคลที่เสียชีวิตในคริสต์ทศวรรษ 1140
ม
หมวดหมู่:ราชินีแห่งนอร์เวย์
อัครเสน กี บาวลี

อัครเสน กี บาวลี (अग्रसेन की बावली; Agrasen ki Baoli) เป็นบ่อน้ำขั้นบันไดเก่าแก่ ตั้งอยู่ใกล้กับย่านคอนน็อตเพลสในนิวเดลี ประเทศอินเดีย ปัจจุบันอยู่ภายใต้การดูแลของกรมสำรวจโบราณคดีอินเดีย (ASI) บ่อน้ำขั้นบันไดมีความยาว 60 เมตร และกว้าง 15 เมตร  ถึงแม้ว่าจะไม่ปรากฏหลักฐานว่าใครเป็นผู้สร้างบ่อน้ำขั้นบันไดนี้ แต่เชื่อกันว่าสร้างขึ้นโดยราชาในตำนานพระนามว่า ราชาอัครเสน ส่วนลักษณะทางสถาปัตยกรรมที่ปรากฏนั้นเข้าใจว่าสร้างขึ้นใหม่ในศตวรรษที่ 14 ในสมัยตุฆลุกภายใต้รัฐสุลต่านเดลี

**ดูเพิ่ม**
จันทเบารี
*ประวัติศาสตร์เดลี
*โชหัท
*รานีกีวาว

**อ้างอิง**

**แหล่งข้อมูลอื่น**
หมวดหมู่:สิ่งก่อสร้างในเดลี
หมวดหมู่:บ่อน้ำขั้นบันไดในประเทศอินเดีย
หมวดหมู่:ราชาอัครเสน
อทาลัชวาว

อทาลัชวาว (અડાલજની વાવ; Adalaj Stepwell) เป็นบ่อน้ำขั้นบันไดในหมู่บ้านอทาลัช อำเภอคานธีนคร รัฐคุชราต ใกล้กับนครอะห์เมดาบาด บ่อน้ำขั้นบันได (วาว) มีความลึกห้าชั้น สร้างขึ้นในปี 1498 ดังที่ปรากฏในจารึกหินอ่อนภาษาสันสกฤต ซึ่งค้นพบบนชั้นแรกของวาว บ่อน้ำขั้นบันไดนี้สร้างขึ้นโดยราณาวีรสิงห์ (Rana Veer Singh) แห่งจักรวรรดิวเฆละ (Vaghela dynasty) แห่งทันไทเทศ (Dandai Desh) แต่หลังราณาสิ้นพระชนม์ในสงคราม กษัตริย์มุสลิมจากเมืองข้างเคียง มะห์มุดเบกาดา จึงสร้างวาวขึ้นใหม่/สร้างต่อด้วยสถาปัตยกรรมอินโด-อิสลามในปี 1499

**อ้างอิง**

**แหล่งข้อมูลอื่น**
 Adalaj Vav – A beautiful stepwell with a tragic tale- Photo gallery- A Pictorial narration date=2009-07-11 -  Adalaj Stepwell and around date=2015-08-15 
หมวดหมู่:บ่อน้ำขั้นบันไดในประเทศอินเดีย
หมวดหมู่:สิ่งก่อสร้างในอะห์มดาบาด
หมวดหมู่:สิ่งก่อสร้างในรัฐคุชราต
ปัฏฏทกัลลุ

ปัฏทกัล หรือ ปัฏฏทกัลลุ หรือ รักตปุระ เป็นหมู่เทวสถานในศาสนาฮินดูและไชนะสร้างขึ้นในศตวรรษที่ 7 และ 8 ในตอนเหนือของรัฐกรณาฏกะ บนฝั่งตะวันตกของแม่น้ำมาลประภา ในอำเภอพคลโกฏ หมู่เทวสถานนี้ได้รับสถานะแหล่งมรดกโลกโดยยูเนสโก  ตั้งอยู่ราว mi จากพทามี และราว mi จากไอโหเล ซึ่งล้วนเป็นศูนย์กลางสำคัญของจลุกยะpp=12-19, 110-114 ปัจจุบันอยู่ภายใต้การดูแลของกรมสำรวจโบราณคดีอินเดีย (ASI)
ยูเนสโกระบุว่าหมู่โบราณสถานนี้เป็น "การผสมผสานอย่างลงตัวของรูปแบบสถาปัตยกรรมอินเดียเหนือและใต้" และเป็นผลงานชิ้นเอกของ "ศิลปะสรรหา" (eclectic art) ที่จุดสูงสุด หมู่มนเทียรฮินดูที่นี่สร้างขึ้นเพื่อบูชาพระศิวะ รวมถึงปรากฏลักษณะเทววิทยาและตำนานแบบลัทธิไวษณพ และ ลัทธิศักติ เช่นเดียวกัน งานแกะสลักปรากฏเรื่องราวจากพระเวทและปุราณะ รวมถึง รามายณะ, มหาภารตะ, ภควตาปุราณะ, ปัญจตันตระ และ กิราตารชุนียะpp=110-131 เทวสถานที่ประณีตที่สุดในบรรดาทั้งหมดปรากฏงานแกะสลักที่ผสมผสานแบบอินเดียเหนือและอินเดียใต้อย่างลงตัว เช่นในปาปนาถมนเทียร (Papanatha) และวิรูปักษมนเทียร (Virupaksha)pp=1-7 วิรูปักษมนเทียรในปัจจุบันยังคงเป็นเทวสถานที่มีการบูชาและประกอบพิธีเป็นปกติอยู่

**อ้างอิง**

**บรรณานุกรม**
 isbn=978-1-4438-6734-4- isbn=978-0-9834472-6-9- isbn=978-0-304-70739-3- isbn=978-81-7017-312-0- isbn=978-81-208-0224-7-  doi=10.2307/3250288 - isbn=978-0-226-53230-1- isbn=978-0-19-565651-0- isbn=978-93-83098-33-0- isbn= 978-81-8495-600-9- isbn= 978-81-86526-00-2- isbn=978-81-317-1677-9

**แหล่งข้อมูลอื่น**
  Pattadakal World Heritage Site-  Pattadakal Photo gallery-  Pattadakal Karnataka Government of Tourism date=2023-11-20
คาบสมุทรชิมาบาระ

ภาพถ่ายแลนด์แซตของคาบสมุทรชิมาบาระ
คาบสมุทรชิมาบาระ (Shimabara-hantō) อยู่ทางตะวันออกของเมืองนางาซากิ จังหวัดนางาซากิ เกาะคีวชู ประเทศญี่ปุ่น ปลายด้านทิศตะวันออกเฉียงเหนือเป็นที่ตั้งของเมืองชิมาบาระ 
บริเวณนี้เกิดเหตุการณ์กบฏชิมาบาระซึ่งเป็นการก่อกบฏของชาวไร่ชาวนาและโรนิงที่นำโดยชาวคริสต์ใน ค.ศ. 1637–1638 เหตุการณ์นี้ตอกย้ำความไม่ไว้วางใจชาวคริสต์และชาวต่างชาติของโชกุนอิเอมิตสึยิ่งขึ้น และเป็นปัจจัยที่นำไปสู่การตัดสินใจตัดขาดญี่ปุ่นจากโลกภายนอกใน ค.ศ. 1639 ตั้งแต่นั้นมามีเพียงชาวดัตช์และชาวจีนเท่านั้นที่ได้รับอนุญาตให้เข้าญี่ปุ่นผ่านทางนางาซากิ จนกระทั่งญี่ปุ่นเปิดประเทศอีกครั้ง

**อ้างอิง**
หมวดหมู่:ภูมิศาสตร์จังหวัดนางาซากิ
ภาวะเมาไนโตรเจน

ภาวะเมาไนโตรเจน หรือ ภาวะเซื่องซึมเหตุไนโตรเจน (nitrogen narcosis) หรือ ภาวะเซื่องซึมเหตุก๊าซเฉื่อย (inert gas narcosis) หรือชื่ออื่น ๆ อาการเมาน้ำลึก (raptures of the deep) และ ปรากฏการณ์มาร์ทีนี (Martini effect) เป็นการลดลงของความรู้ตัวชนิดแก้ไขได้ อันเกิดจากการดำน้ำที่ความลึกสูง ซึ่งเกิดจากฤทธิ์กดประสาทของก๊าซเฉื่อยบางชนิดที่ความดันหนึ่ง ภาษาอังกฤษของคำว่าภาวะเซื่องซึม (Nacrosis) มาจากภาษากรีก νάρκωσις (narkōsis) แปลว่า "การทำให้ชา" ซึ่งมาจาก νάρκη (narkē) แปลว่า "ความชา ไร้ความรู้สึก" คำซึ่งปรากฏใช้โดยทั้งโฮเมอร์ และ ฮิปพอคราทีสAskitopoulou2010 ภาวะเซื่องซึมมีอาการคล้ายกับความเมา (ภาวะพิษเหตุแอลกอฮอล์) หรือการสูดเอาไนตรัสออกไซด์ ภาวะเมาไนโตรเจนอาจพบได้ในการดำน้ำที่ความตื้นแต่มักไม่ปรากฏชัดเจนเท่าการดำน้ำที่ความลึกมากกว่า 30 เมตร
นอกจากฮีเลียม (และอาจรวมถึงนีออน) อากาศที่หายใจล้วนมีผลกดประสาท ซึ่งแตกต่างกันไปตามความดันของก๊าซแต่ละชนิดp=305  เข้าใจกันว่าเกิดจากความสามารถในการละลายในลิพิด อย่างไรก็ตามทฤษฎีนี้ยังเป็นที่ถกเถียงกันอยู่ แต่มีหลักฐานชัดเจนว่าลักษณะทั้งสองประการมีความเกี่ยวเนื่องกันในทางฟิสิกส์p=305

**อ้างอิง**

**บรรณานุกรม**
 oclc=51607923 - oclc=66524750 

**แหล่งข้อมูลอื่น**
  Undersea and Hyperbaric Medical Society Scientific body, publications about nitrogen narcosis.-  Rubicon Research Repository Searchable repository of Diving and Environmental Physiology Research.-  Diving Diseases Research Centre (DDRC) UK charity dedicated to treatment of diving diseases.- url-status=dead  ScubaDoc's overview of marijuana and diving.- url-status=dead  ScubaDoc's overview of alcohol and diving.- access-date=2009-08-25
ฟิรีญุลมะนาศีร

ฟิรีญุลมะนาศีร (فريج المناصير) เป็นอำเภอในประเทศกาตาร์ ตั้งอยู่ในเขตเทศบาลอัรร็อยยาน จากสำมะโน 2015 อำเภอนี้มีประชากร 283,675 คน 

**ภูมิศาสตร์**
ชายแดนทางใต้ติดกับบูซิดเราะฮ์ ทางตะวันออกติดกับอัลอะซีซียะฮ์ ทางเหนือติดกับบะอ์ยา และทางเหนือกับตะวันตกติดกับมุอัยษิร

**ภาพ**
Mosque on Bu Erayyen Street in Fereej Al Manaseer.jpg|มัสยิดริมถนนบูอิร็อยยีน

**อ้างอิง==
ปราสาทฮิโนเอะ

ปราสาทฮิโนเอะเมื่อมองจากอากาศ
ปราสาทฮิโนเอะ (Hinoe-jō) เป็นปราสาทญี่ปุ่นในมินามิชิมาบาระ จังหวัดนางาซากิ ประเทศญี่ปุ่น ตัวปราสาทเดิมสร้างขึ้นในคริสต์ศตวรรษที่ 13 โดยมีตระกูลอาริมะเป็นเจ้าของ และเป็นที่อยู่ของไดเมียวที่นับถือศาสนาคริสต์ ใน ค.ศ. 1637 ในระหว่างการก่อกบฏชิมาบาระ กองทัพโชกุนโทกูงาวะเผาปราสาทนี้ หลังจากมอดไหม้ไปแล้ว ก็ยังคงเห็นซากปราสาทอยู่

**ข้อมูล**
 Nagasaki Prefectural Government: "Site of Hinoe Castle"- "Isahaya at Your Fingertips" date=2016-06-15  (see "Sites of Hara Castle and Hinoe Castle")

**อ้างอิง==
ปารีสตะวันออก

สมญานาม ปารีสตะวันออก (Paris de l'Est, Paris of the East) ได้รับการนำไปใช้อย่างแพร่หลายกับสถานที่หลายแห่ง ได้แก่:- บากู  ประเทศอาเซอร์ไบจาน- เบรุต ประเทศเลบานอน- บูคาเรสต์ ประเทศโรมาเนีย- บูดาเปสต์ ประเทศฮังการี- เอสแฟฮอน ประเทศอิหร่าน- ฮานอย ประเทศเวียดนาม- อีร์คุตสค์ ประเทศรัสเซีย- อิสตันบูล ประเทศตุรกี- ชัยปุระ ประเทศอินเดีย- คาบูล ประเทศอัฟกานิสถาน- ลาฮอร์ ประเทศปากีสถาน- ไลพ์ซิช ประเทศเยอรมนี- มะนิลา ประเทศฟิลิปปินส์- ปราก ประเทศเช็กเกีย- รีกา ประเทศลัตเวีย- เกาะรอสส์ ประเทศอินเดีย- ไซ่ง่อน ประเทศเวียดนาม- เซนต์ปีเตอร์สเบิร์ก ประเทศรัสเซีย- เซี่ยงไฮ้ ประเทศจีน- วอร์ซอ ประเทศโปแลนด์

**ดูเพิ่ม**
 ปารีสตะวันตก- ปารีสเหนือ- ปารีสใต้- ปารีสแห่งที่ราบ- ปารีสแห่งทุ่งหญ้าแพรรี- ปารีสน้อย (แก้ความกำกวม)

**อ้างอิง**
หมวดหมู่:ชื่อเล่นของเมือง
หมวดหมู่:วัฒนธรรมปารีส
หมวดหมู่:วัฒนธรรมเอเชีย
ปารีสตะวันตก

สมญานาม ปารีสตะวันตก (Paris de l'Ouest, Paris of the West) หรือ ปารีสแห่งอเมริกา (Paris d'Amérique, Paris of America) ในบางกรณี ได้รับการนำไปใช้อย่างแพร่หลายกับสถานที่หลายแห่ง ได้แก่:- อาบีจาน ประเทศโกตดิวัวร์- บัวโนสไอเรส ประเทศอาร์เจนตินา - ซินซินแนติ รัฐโอไฮโอ สหรัฐ- เดนเวอร์ รัฐโคโลราโด สหรัฐ- ดีทรอยต์ รัฐมิชิแกน สหรัฐ- เมรีดา รัฐยูกาตัน ประเทศเม็กซิโก- มอนทรีออล รัฐควิเบก ประเทศแคนาดา- ซานฟรานซิสโก รัฐแคลิฟอร์เนีย สหรัฐ

**ดูเพิ่ม**
 ปารีสตะวันออก- ปารีสเหนือ- ปารีสใต้- ปารีสแห่งที่ราบ- ปารีสแห่งทุ่งหญ้าแพรรี- ปารีสน้อย (แก้ความกำกวม)

**อ้างอิง**
หมวดหมู่:รายชื่อเมืองตามสมญานาม
หมวดหมู่:น่านน้ำสากล

หมวดหมู่:กฎหมายทะเล
หมวดหมู่:น้ำและการเมือง
หมวดหมู่:ธรณีสัณฐานนานาชาติ
หมวดหมู่:น้ำแบ่งตามภูมิภาค
วัดพระปรางค์ (จังหวัดสิงห์บุรี)

วัดพระปรางค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงกลัด อำเภอบางระจัน จังหวัดสิงห์บุรี
ภายในบริเวณวัดมีพระปรางค์ศิลปะอยุธยาตอนต้น พุทธศตวรรษที่ 21 สันนิษฐานว่าสร้างในสมัยสมเด็จพระนารายณ์มหาราช องค์ปรางค์สูง 15 เมตร ก่อด้วยอิฐแบบปรางค์ไทยสูงชะลูดคล้ายฝักข้าวโพด ฐานเตี้ย ภายในกลวง มีคูหาสี่เหลี่ยมจตุรัสบนผนังคูหา และปัจจุบันร่องรอยภาพจิตรกรรมฝาผนังได้ลบเลือนไปแล้ว ด้านหลังมีวิหารเก่าแก่แบบอยุธยา หน้าบันเป็นลายแกะสลักไม้รูปตัวสิงห์และคันทวยต่าง ๆ มีภูเขาและรอยพระพุทธบาทจำลองบนยอดเขา อุโบสถมีลักษณะสถาปัตยกรรมแบบอยุธยาตอนปลาย วัดพระปรางค์ถูกขึ้นทะเบียนเป็นโบราณสถานเมื่อวันที่ 8 มีนาคม พ.ศ. 2478
นอกจากนั้นยังปรากฏร่องรอยของเตาเผาแม่น้ำน้อยประมาณ 3–4 เตา ซึ่งเป็นแหล่งผลิตเครื่องปั้นดินเผาขนาดใหญ่ที่สุดในสมัยกรุงศรีอยุธยา ตัวเตาเป็นแบบระบายความร้อนเฉียงขึ้นตั้งอยู่บนเนินขนาดใหญ่ตัวเตาบางตัวคล้ายเรือประทุนเรียกว่า เตาประทุน ผลิตภัณฑ์ที่พบมากคือไหไหสี่หู อ่าง ครก กระปุก ขวด ช่อฟ้า กาน้ำ ช่อฟ้า ประติมากรรมลอยตัวรูปสัตว์ต่าง ๆ และกระสุนปืนใหญ่ เป็นต้น

**อ้างอิง**
พระปรางค์
หมวดหมู่:โบราณสถานในจังหวัดสิงห์บุรี
หมวดหมู่:สิ่งก่อสร้างในอำเภอบางระจัน
วัดพระรูป (จังหวัดสุพรรณบุรี)

วัดพระรูป เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำสุพรรณบุรี ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี

**ประวัติ**
วัดพระรูป สันนิษฐานว่าน่าจะสร้างขึ้นมาแล้วตั้งแต่ก่อนสมัยอยุธยาเป็นราชธานี อาจเก่าแก่มาแต่สมัยทวารวดี และคงเป็นวัดร้างมาหลายครั้ง แล้วมีการสร้างใหม่ในที่เดิม ดังปรากฏเจดีย์เก่าแก่ทรงแปดเหลี่ยมยอดระฆังกลม ซึ่งเป็นเจดีย์ที่มีรูปแบบศิลปะแบบสุพรรณภูมิหรืออู่ทอง กำหนดอายุอยู่ในราวพุทธศตวรรษที่ 19 เจดีย์ได้พบซากฐานเดิมขององค์เจดีย์ที่สันนิษฐานว่ามีมาก่อนพุทธศตวรรษที่ 19 ส่วนเจดีย์ที่เห็นในปัจจุบันนั้นน่าจะสร้างขึ้นในราวพุทธศตวรรษที่ 19 บนฐานเจดีย์เดิม แล้วมีการบูรณะซ่อมแซม กรมศิลปากรได้ขุดแต่งและบูรณะเมื่อ พ.ศ. 2534 โดยการฉาบปูนทับและปั้นลายปูนปั้นใหม่เมื่อราวครึ่งแรกของพุทธศตวรรษที่ 20
ในโคลงนิราศสุพรรณของสุนทรภู่ บรรยายไว้ว่า "ฝั่งซ้ายฝ่ายฟากโพ้น พิศดาร มีวัดพระรูป บูราณ ท่านสร้าง ที่ถัดวัดประตูสาร สงสู่ อยู่เอย หย่อมหย้านบ้านขุนช้าง ชิดข้างสวนบันลัง"
จากข้อมูลกรมการศาสนา ระบุว่าวัดพระรูปตั้งเมื่อ พ.ศ. 1800 ได้รับพระราชทานวิสุงคามสีมา เมื่อ พ.ศ. 2512

**ลำดับเจ้าอาวาส**
ลำดับเจ้าอาวาส และผู้รักษาการแทนเจ้าอาวาสวัดพระรูป (เท่าที่พบข้อมูล)

**อัลบั้มภาพ**

**ปูชนียวัตถุและโบราณวัตถุ**
พระพุทธบาทไม้ ศิลปะอู่ทอง มีขนาดกว้างประมาณ 60 เซนติเมตร ยาวประมาณ 1 เมตร 80 เซนติเมตร สันนิษฐานได้ว่าถูกนำมาจากที่อื่น ด้านหน้าทำเป็นลวดลายมงคล 108 ในกรอบทรงกลมกลางฝ่าพระบาท และท้าวจตุโลกบาล ด้านหลังสลักเป็นรูปตอนมารผจญ 
ยังมีซากเจดีย์ที่ยังไม่ได้รับการขุดแต่งและบูรณะในบริเวณวัดอีกหลายองค์ ซากศาลาแบบเก๋งจีน และวิหารประดิษฐานพระพุทธไสยาสน์องค์ใหญ่ ศิลปะอู่ทอง ซึ่งแต่เดิมเป็นวิหารขนาดเล็กพอดีกับองค์พระ แต่ปัจจุบันมีการซ่อมขยายวิหารให้มีขนาดใหญ่ขึ้น พระพุทธรูปปางไสยาสน์ หรือที่ชาวบ้านเรียกว่า เณรแก้ว ซึ่งมีพระพักตร์กลมยาวคล้ายผลมะตูม ผินพระพักตร์สู่ทิศตะวันออก สันนิษฐานว่าสร้างในราว พ.ศ. 1800–1893 และถือว่าเป็นพระนอนที่มีพระพักตร์งามที่สุดในประเทศไทย 

**กรุพระ**
นอกจากนี้ยังเป็นกรุของพระตระกูลขุนแผนที่มีชื่อเสียงโด่งดังในวงการพระเครื่องจำนวนมาก ที่พบได้ตามลานดิน กระจัดกระจายอยู่ภายในบริเวณวัดพระรูป เริ่มค้นพบกันมากในปี พ.ศ. 2508 ระหว่างการสร้างอุโบสถใหม่แทนหลังเก่า พระตระกูลขุนแผนที่พบ มีลักษณะเป็นเป็นเนื้อดินเผา โดยมีอยู่ทั้งหมด 5 พิมพ์ คือ พระขุนแผน พระขุนไกร พระพลายงาม พระพันวษา พระกุมารทอง หรือพระยุ่ง

**อ้างอิง**
พระรูป
หมวดหมู่:โบราณสถานในจังหวัดสุพรรณบุรี
เส้นเมส

เส้นเมส (Mees' lines) หรือ เส้นอัลดริค-เมส (Aldrich–Mees lines) หรือ ลิวโคนัยเชียสไตรอาทา (leukonychia striata) เป็นเส้นสีขาวตามเล็บของนิ้วมือหรือนิ้วเท้า เส้นเมสเกิดจากภาวะพิษจากการถูกสารหนู, ธัลเลียม เซเลเนียม หรือโลหะหนักอื่น อย่างต่อเนื่อง และสามารถพบได้ในภาวะไตวาย และผู้ที่ได้รับการทำเคโมเทอราพี อาการนี้แตกต่างกับ Muehrcke's nails ซึ่งเส้นเกิดใต้เล็บและไม่ขยับไปตามการเจริญของเล็บ
ชื่อ เมส นั้นตั้งตามแพทย์ชาวดัตช์ R. A. Mees ผู้เขียนบรรยายความผิดปกตินี้ในปี 1919 อย่างไรก็ตามปรากฏการบรรยายอาการในลักษณะเดียวกันโดย E. S. Reynolds ชาวอังกฤษเมื่อปี 1901 และ C. J. Aldrich ชาวอเมริกันในปี 1904

**อ้างอิง**

**แหล่งข้อมูลอื่น ==
หมวดหมู่:ศิลปินสังกัดไฮบ์คอร์ปอเรชัน

ศิลปิน
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดเอฟเอ็นซีเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดเอฟเอ็นซีเอนเตอร์เทนเมนต์
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
ศิลปิน
วัดเกาะแก้วสุทธาราม

วัดเกาะแก้วสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านลาด อำเภอบ้านลาด จังหวัดเพชรบุรี มีที่ดินตั้งวัดประมาณ 17 ไร่ ทิศตะวันตกจรดแม่น้ำเพชรบุรี
วัดเกาะแก้วสุทธารามตั้งวัดเมื่อ พ.ศ. 2200 ได้รับพระราชทานวิสุงคามสีมา เมื่อ พ.ศ. 2295 ชาวบ้านทั่วไปเรียกกันว่า วัดเกาะ ในอดีตมีสายน้ำไหลผ่านรอบด้าน คือ ด้านทิศตะวันตกจรดแม่น้ำเพชรบุรี และมีสายน้ำแยกจากแม่น้ำเพชรบุรีย่านวัดเกาะ 2 สาย คือทางทิศเหนือของวัด สายน้ำแยกจากแม่น้ำสายใหญ่ไหลไปทางทิศตะวันออก สายน้ำอีกสายหนึ่งอยู่ทางทิศใต้ของวัดเป็นคลองคั่นระหว่างวัดเกาะกับวัดจันทราวาส เรียกว่า คลองวัดเกาะ ไหลไปทางทิศตะวันออกไปบรรจบกับสายน้ำทางทิศเหนือรวมตัวไปทางทิศตะวันออกทำให้อาณาเขตของวัดมีสภาพเป็นเกาะ 
วัดมีโบราณสถานและโบราณวัตถุมากมายหลายอย่างเช่น เจดีย์รายด้านหน้าอุโบสถจำนวน 2 องค์ เป็นเจดีย์ย่อมุมไม้สิบสอง ฐานสิงห์ องค์ระฆังเหลี่ยมประดับลวดลายปูนปั้น มีบัวกลุ่มรองรับแว่นฟ้าที่รับองค์ระฆัง อีกชั้นหนึ่ง ส่วนยอดของเจดีย์ทั้งสององค์ ชำรุดหักหายไป ฐานบางส่วนอยู่ใต้พื้นซีเมนต์ที่ทางวัดทำขึ้นเมื่อปรับปรุงอุโบสถ ศาลาลักษณะเป็นศาลาโถง เครื่องไม้ เครื่องบนเป็นไม้ มุงกระเบื้องว่าวซีเมนต์ ใบเสมาหินแกรนิตสลักลวดลายส่วนยอดทำเป็นยอดพระเกี้ยวครอบ เอวเสมาคอดเล็ก ที่เอวมีลายนาคสามเศียรเป็นตัวเหงา ตัวเสมาตรงกลางสลักเป็นแถบยาว กลางแถบมีลายประจำยาม จากแถบตรงกลางมีแนวเส้นโค้งออกไปตามขอบจนถึงท้องเสมา ค่อนไปทางด้านบนมีลายดอกไม้รูปกลมประดับทั้ง 2 ซีก ทำให้ดูเหมือนตาจึงมักเรียกว่าเสมาแบบมีตา ตรงแนวรูปสามเหลี่ยมที่ท้องเสมาเป็นลายดอกไม้ ใบเทศครึ่งซีก ส่วนขอบสี่เหลี่ยมที่นิยมเรียกว่าแท่นเสมาสลักลายกลีบบัว 
พระประธานในอุโบสถ ปัจจุบันถูกบูรณะแล้วพร้อมกับอุโบสถเป็นพระพุทธรูปปูนปั้นปางมารวิชัย ฝาผนังอุโบสถมีจิตรกรรมฝาผนังเขียนเต็มผนังด้านข้างทั้ง 2 ด้าน เนื่องด้วยอุโบสถไม่มีช่องหน้าต่าง จดปีที่เขียนว่า พ.ศ. 2277 ตรงกับรัชกาลสมเด็จพระเจ้าอยู่หัวบรมโกศ สมัยอยุธยาตอนปลาย

**รายนามเจ้าอาวาส**
 หลวงพ่อบุญ- พระอธิการใหม่ กิตฺติโก- หลวงพ่อเวกวฺฑฒปญฺโญ  - หลวงพ่อยิ้ม - พระอธิการอุ่น- พระใบกีฎาสืบ ปญฺญาธโร

**อ้างอิง**
เกาะแก้วสุทธาราม
หมวดหมู่:โบราณสถานในจังหวัดเพชรบุรี
วัดสมานรัตนาราม

วัดสมานรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำบางปะกง ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ ตามหน้าโฉนดที่ตั้งวัด 26 ไร่ 3 งาน 50 ตารางวา (ที่ดินนอกวัดไม่มี) วัดตั้งอยู่ในตำแหน่งฮวงจุ้ยมงคล (ถุงเงินถุงทอง)  
ครอบครัวท่านขุนสมานจีนประชา (เดิมชื่อจ๋าย) เมื่อท่านขุนสมานจีนประชาถึงแก่กรรมแล้ว ภรรยาทั้ง 2 ของท่านขุนสมานจีนประชา นางทิม สืบสมาน และ นางผ่อง สืบสมาน (เพิ่มนคร) พร้อมด้วย นางยี่สุ่น มีความศรัทธาคิดจะสร้างวัดเพื่ออุทิศส่วนกุศลให้สามีผู้ล่วงลับ จึงได้ดำเนินการสร้างวัด ปรากฏตามหลักฐาน เมื่อ พ.ศ. 2422 เมื่อสร้างวัดเสร็จเรียบร้อยแล้ว จึงได้ตั้งชื่อวัดว่า วัดใหม่ขุนสมานเพิ่มนคร แต่เดิมเป็นฝ่ายมหานิกาย แต่ปกครองไม่นานนัก ผู้สร้างวัดได้ถวายพระในคณะธรรมยุตมีพระครูศิริปัญญามุนี (อ่อน เทวนิโพ) เป็นประธานสงฆ์ในการรับถวาย ต่อมาสมเด็จพระมหาสมณเจ้า กรมพระยาวชิรญาณวโรรสเสด็จออกตรวจสังฆมณฑลทางเรือตามลำแม่น้ำบางปะกง พระองค์ทรงเห็นป้ายชื่อวัดว่าไม่สอดคล้องกับตำบลไผ่แสวก จึงทรงตั้งชื่อเสียใหม่ว่า วัดไผ่แสวก เพื่อให้สอดคล้องกับตำบล แต่เมื่อทางราชการได้ยุบตำบลไผ่แสวกไปรวมกับตำบลบางแก้ว พระเถระผู้ใหญ่พร้อมด้วยภิกษุสามเณรชาวบ้านอุบาสกอุบาสิกาต่างก็มีความเห็นพ้องกันว่าสมควรที่จะเปลี่ยนชื่อวัดเสียใหม่ เป็น "วัดสมานรัตนาราม" ให้มีชื่อคำว่า สมาน เพราะเป็นตระกูลที่สร้างวัดและคำว่าแก้ว เพื่อให้สอดคล้องกับตำบล
ภายในเป็นที่ประดิษฐานของพระพิฆเนศปางนอนเสวยสุข องค์ใหญ่ที่สุดในประเทศไทย เจ้าแม่กวนอิมปางประทานบุตรที่ใหญ่ที่สุดในประเทศไทย มีเทวรูปพระพรหม 4 หน้าขนาดใหญ่ พระราหู และยังมีศาลาปฏิบัติธรรม 

**รายนามเจ้าอาวาส**
 พระสมุห์ทัด สุวัณโณ- พระสุชิต สุชิโต- พระครูอนันตธรรมรัต (อนันต์ อติลาโภ)- พระสมุห์เอี่ยม (เอี่ยมบุญเลอ)- พระครูสุทธาภิมุข (ผิน สุทธาภิมุโข สิทธิโกศล)- พระราชวชิรประชานาถ (ไพรัตน์ ปญญาธโร) เจ้าคณะจังหวัดฉะเชิงเทรา (ธ)

**อ้างอิง**
สมานรัตนาราม
โรคติดเชื้อบรูเซลลา

โรคติดเชื้อบรูเซลลา (Brucellosis) เป็นโรคติดเชื้อจากสัตว์ที่เกิดจากการทานนมที่ไม่ผ่านการพาสเจอไรส์หรือเนื้อสัตว์ที่ไม่ผ่านการปรุงให้สุกซึ่งได้จากสัตว์ที่มีเชื้อ หรือจากการสัมผัสใกล้ชิดกับสารคัดหลั่ง ชื่ออื่น ๆ ของโรคได้แก่ไข้แบบเป็นระยะ (undulant fever), ไข้มอลตา (Malta fever) และ ไข้เมดิเตอร์เรเนียน (Mediterranean fever)
สปีชีส์ Brucella เป็นแบคทีเรียกรัมลบ, ไม่เคลื่อนที่, ไม่สร้างสปอร์ รูปร่างแท่ง (ค็อกโคบาซิลไล) เมื่อเข้าสู่ร่างกายจะกลายเป็นปรสิตในเซลล์ชนิดแฟกคับเททีฟก่อให้เกิดโรคเรื้อรังซึ่งอาจดำเนินไปตลอดชีวิต แบคทีเรียสปีชีส์ที่ก่อโรคในมนุษย์ได้แก่ B. abortus, B. canis, B. melitensis และ B. suis โดย B. abortus แพร่กระจายยากกว่า B. melitensis และมักปรากฏติดเชื้อในวัวหรือสัตว์, B. canis ติดเชื้อในสุนัข และ B. melitensis เป็นสายพันธุ์ที่แพร่กระจายง่ายที่สุดและมักติดเชื้อในแพะและแกะในบางครั้ง B. suis มีควาามสมารถแพร่กระจายกลาง ๆ และมักติดเชื้อในหมู อาการของโรคในมุนษย์ปนะกอบดเวยเหงื่ออกมากเกิน, อาการเจ็บปวดในข้อและกล้ามเนื้อ
สปีชีส์ Brucella เคนถูกนำมาใช้เป็นอาวุธในหลายประเทศพัฒนาแล้วในช่วงกลางศตวรรษที่ 20 ในปี 1954 B. suis เป็นอาวุธชีวภาพตัวแรกของสหรัฐอเมริกาที่เก็บไว้ในคลังแสงไพน์บลัฟ ใกล้กับเมืองไพน์บลัฟ รัฐอาร์คันซอ สปีชีส์ Brucella เช่นเดียวกับอาวุธชีวภาพอื่น ๆ ต่อมาถูกทำลายทิ้งในปี 1971–72 ภายใต้คำสั่งของประธานาธิบดีริชาร์ด นิกซัน

**อ้างอิง**

**แหล่งข้อมูลอื่น**
  Fact sheet on Brucellosis from World Organisation for Animal Health-     Brucella genomes and related information at     PATRIC, a Bioinformatics Resource Center funded by     NIAID-  Prevention about Brucellosis from Centers for Disease Control-  doi = 10.1053/jinf.2002.0996  – re high rate of brucellosis in humans in ancient Pompeii-  Brucellosis, factsheet from European Centre for Disease Prevention and Control
หมวดหมู่:โรครับจากสัตว์
หมวดหมู่:อาวุธชีวภาพ
หมวดหมู่:โรคเหตุอาชีพ
หมวดหมู่:ภาวะเกี่ยวกับผิวหนังซึ่งสัมพันธ์กับการติดเชื้อแบคทีเรีย
หมวดหมู่:โรคติดเชื้อแบคทีเรียจากสัตว์
หมวดหมู่:ศิลปินสังกัดสตาร์ชิปเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดสตาร์ชิปเอนเตอร์เทนเมนต์
สตาร์ชิปเอนเตอร์เทนเมนต์
สตาร์ชิปเอนเตอร์เทนเมนต์
ศิลปิน
สตาร์ชิปเอนเตอร์เทนเมนต์
หมวดหมู่:ศิลปินสังกัดอุลลิมเอนเตอร์เทนเมนต์

ต่อไปนี้เป็นรายชื่อศิลปินในปัจจุบันและอดีตในสังกัดอุลลิมเอนเตอร์เทนเมนต์
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
ศิลปิน
หมวดหมู่:ศิลปินสังกัดเพลดิสเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดเพลดิสเอนเตอร์เทนเมนต์
ศิลปิน
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดไฮบ์คอร์ปอเรชัน
หมวดหมู่:ศิลปินสังกัดแบรนด์นิวมิวสิก

ต่อไปนี้เป็นรายชื่อศิลปินปัจจุบันและอดีตในสังกัดแบรนด์นิวมิวสิก
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดเคคิวเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดเคคิวเอนเตอร์เทนเมนต์
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดเจลลีฟิชเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดเจลลีฟิชเอนเตอร์เทนเมนต์
หมวดหมู่:เจลลีฟิชเอนเตอร์เทนเมนต์
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดดับเบิลยูเอ็มเอนเตอร์เทนเมนต์

หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดเบรฟเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดเบรฟเอนเตอร์เทนเมนต์
ศิลปิน
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินสังกัดกาเกาเอ็ม

ต่อไปนี้เป็นรายชื่อศิลปินปัจจุบันและอดีตในสังกัดกาเกาเอ็ม
ศิลปิน
หมวดหมู่:ศิลปินแบ่งตามสังกัดค่ายเพลง
หมวดหมู่:ศิลปินแบ่งตามสังกัดค่ายเพลงเกาหลีใต้
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2020

ระหว่างขบวนพาเหรดแห่งชาติภายในพิธีเปิดโอลิมปิกฤดูร้อน 2020 ที่กรุงโตเกียว นักกีฬาและเจ้าหน้าที่จากแต่ละประเทศที่เข้าร่วมจะเข้าสู่กรีฑาสถานแห่งชาติญี่ปุ่นนำหน้าด้วยธงและผู้ถือป้าย ผู้ถือธงแต่ละคนจะได้รับการคัดเลือกจากคณะกรรมการโอลิมปิกแห่งชาติของประเทศหรือโดยนักกีฬาเอง เมื่อวันที่ 30 มีนาคม พ.ศ. 2563 IOC และ TOCOG ประกาศว่าพวกเขาได้บรรลุข้อตกลงเกี่ยวกับวันที่ใหม่สำหรับโอลิมปิกฤดูร้อน 2020 ซึ่งจะเริ่มในวันที่ 23 กรกฎาคม พ.ศ. 2564
นักกีฬาจากประเทศกรีซจะเป็นชาติแรกที่เดินเข้าสู่สนามตามธรรมเนียมโอลิมปิก ถัดมาจะเป็นกลุ่มนักกีฬาผู้ลี้ภัย นักกีฬาจากคณะกรรมการโอลิมปิกของรัสเซีย ซึ่งไม่สามารถใช้ชื่อประเทศและธงชาติรัสเซียได้ เนื่องจากปัญหาเรื่องการใช้สารกระตุ้น และนักกีฬาจากประเทศที่เหลือ เรียงตามอักษรญี่ปุ่น (คานะ) แบบโกจูอง ยกเว้นนักกีฬาจากสหรัฐ เจ้าภาพโอลิมปิกฤดูร้อน 2028 ฝรั่งเศส เจ้าภาพโอลิมปิกฤดูร้อน 2024 และญี่ปุ่น เจ้าภาพโอลิมปิกฤดูร้อน 2020 ที่จะเดินเข้าสู่สนามเป็น 3 กลุ่มประเทศสุดท้ายตามลำดับ
ในระหว่างการเดินขบวนพาเหรดนั้น เจ้าภาพได้มีการนำดนตรีจากวิดีโอเกมญี่ปุ่น อาทิ ดราก้อนเควสต์ ไฟนอลแฟนตาซี คิงดอมฮาตส์ โครโนทริกเกอร์ เอซคอมแบต โซนิคเดอะเฮดจ์ฮ็อก วินนิงอีเลฟเวน กราดิอุส เนเมซิส โซลคาลิเบอร์ เป็นต้น มาใช้ประกอบด้วย

**รายนามผู้เชิญธงชาติ**

**หมายเหตุ**

**อ้างอิง ==
บากูส

บากูส (باكوس) เป็นย่านแห่งหนึ่งในเมืองอเล็กซานเดรีย ประเทศอียิปต์
ญะมาล อับดุนนาศิร อดีตประธานาธิบดีอียิปต์ เกิดในย่านบากูสเมื่อ ค.ศ. 1918

**อ้างอิง==
วัดจุฬามณี (จังหวัดพระนครศรีอยุธยา)

วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกุ่ม อำเภอบางบาล จังหวัดพระนครศรีอยุธยา
วัดจุฬามณีสร้างขึ้้นตั้งแต่สมัยอยุธยาประมาณ พ.ศ. 2293 ชาวบ้านเรียกว่า วัดจุฬา กล่าวกันว่า พระยารัตนบดินทร์เดชานุชิต เป็นผู้อุปถัมภ์บูรณะปฏิสังขรณ์ วัดได้รับพระราชทานวิสุงคามสีมาเมื่อ พ.ศ. 2304 ทางวัดได้เปิดสอนพระปริยัติธรรมตั้งแต่ พ.ศ. 2470 
เสนาสนะที่สำคัญ ได้แก่ อุโบสถมีขนาดกว้างประมาณ 13 เมตร ยาวประมาณ 2.5 เมตร หลังคาลดชั้นต่อปีก ด้านนอกรองรับด้วยเสาเหลี่ยมด้านละ 6 ต้น บนฐานเดียวกันและด้านสกัดด้านละ 6 ต้น เช่นกัน หน้าบันแต่เดิมแกะสลักด้วยไม้ ปัจจุบันทำเป็นลายปูนปั้นติดกระจกรูปพระพุทธเจ้าปางประทานพร ล้อมรอบด้วยลายกระหนกเปลว ประดับด้วยช่อฟ้า ใบระกา หางหงส์ซึ่งเดิมเป็นไม้ ปัจจุบันเปลี่ยนเป็นปูนซีเมนต์ มีประตูหน้าต่างประดับด้วยปูนปั้นเป็นซุ้มเรือนยอด ทาสีติดกระจก บานประตูและบานหน้าต่างทำเป็นลายรดน้ำ มณฑปที่ประดิษฐานพระพุทธบาทจำลอง และมีเจดีย์ทรงกลมแบบระฆังคว่ำ 2 องค์ ศาลาการเปรียญ เป็นอาคารไม้ทรงไทย 2 หลัง ยกพื้นใต้ถุนสูง แต่เดิมตั้งอยู่ริมแม่น้ำ ต่อมาย้ายมาสร้างเคียงข้างอุโบสถ หลังคาเรือนประธานทรงจั่วต่อปีกทั้ง 4 ด้าน หน้าบันตกแต่งด้วยลายแกะสลักไม้ทาสี รูปเจดีย์จุฬามณีในซุ้มเรือนแก้ว ขนาบข้างด้วยเทวดาถือฉัตร 5 ชั้น ส่วนเรือนโถงหลังเล็กด้านทิศใต้ หน้าบันแกะสลักไม้ทาสีในกรอบรูปสามเหลี่ยม ด้านนอกเป็นลายกนกเปลวสีเหลืองเป็นรูปพุทธประวัติตอนเจ้าชายสิทธัตถะทรงผนวชบนพื้นสีฟ้า
นอกจากนี้ภายในวัดได้พบโบราณวัตถุประเภทเรือโบราณ 2 ลำ ซึ่งปัจจุบันเหลือเพียงลำเดียวที่อยู่ที่วัดจุฬามณี

**อ้างอิง**
จุฬามณี
หมวดหมู่:โบราณสถานในจังหวัดพระนครศรีอยุธยา
วัดม่วง (จังหวัดอ่างทอง)

วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวตะพาน อำเภอวิเศษชัยชาญ จังหวัดอ่างทอง
เดิมวัดม่วงเป็นวัดร้างเก่าแก่ สันนิษฐานว่าร้างในสมัยกรุงศรีอยุธยาตอนปลาย ในสมัยที่แขวงเมืองวิเศษชัยชาญเป็นเมืองหน้าด่าน มีความเจริญรุ่งเรืองมาก ต่อมาเมื่อครั้งกรุงศรีอยุทธยาต้องเสียกรุงให้แก่พม่า ทำให้กลายเป็นวัดร้าง เหลือแต่เนินดินและพระพุทธรูปศักดิสิทธิ์หินศิลาแลงสีขาวปรกหักพังมีนามว่า ขาว โผล่อยู่เหนือเดินดินครึ่งองค์ ซึ่งต่อมาหลวงพ่อเกษม อาจารสุโภ ได้หล่อปั้นด้วยเนื้อปูนหุ้มให้เต็มองค์ ภายหลังท่านพระคูวิบูลอาจารคุณ (หลวงพ่อเกษม อาจารสุโภ) ได้มาปักกลดธุงดงค์ เห็นว่าบริเวณนี้เคยเป็นวัดร้าง น่าปฏิบัติธรรม แต่ขณะปฏิบัติธรรม ได้ปรากฏนิมิต เห็นองค์หลวงปู่ขาวและหลวงปู่แดง มาบอกว่าให้ท่านได้ช่วยก่อสร้างวัดม่วงขึ้นมาใหม่ จน พ.ศ. 2526 ท่านพระครูวิบูลอาจารคุณ ได้มีการเริ่มบูรณะและได้สร้างเสนาสนะต่าง ๆ ขึ้น โดยได้รับการบริจาค ทั้งเงินทำบุญ และทำบุญด้วยแรงงาน ร่วมกันดำเนินงานในการก่อสร้าง จนกระทั่งวันที่ 6 สิงหาคม พ.ศ. 2527 กระทรวงศึกษาธิการ จึงได้มีการประกาศยกฐานะให้วัดม่วง ซึ่งเคยเป็นวัดร้างให้เป็นวัดที่มีพระสงฆ์ เมื่อวันที่ 24 ตุลาคม พ.ศ. 2527 ได้มีการแต่งตั้งท่านพระครูวิบูลอาจารคุณเป็นเจ้าอาวาสวัดม่วง วัดได้รับพระราชทานวิสุงคามสีมา เมื่อวันที่ 12 กันยายน พ.ศ. 2529
จุดเด่นของวัด คือ พระพุทธมหานวมินทรศากยมุนีศรีวิเศษชัยชาญ หรือ หลวงพ่อใหญ่ พระพุทธรูปองค์ใหญ่ที่สุดในโลก ซึ่งเป็นพระพุทธรูปปางมารวิชัย ขนาดหน้าตักกว้าง 63 เมตร สูง 95 เมตร ประดิษฐานอยุ่กลางแจ้ง อุโบสถล้อมรอบด้วยกลีบบัวสีชมพูขนาดใหญ่ที่สุดในโลก วิหารแก้วชั้นล่าง เป็นพิพิธภัณฑ์วัตถุมงคลและ วัตถุโบราณ ภายในมีรูปปั้นเกจิอาจารย์ชื่อดังทั่วประเทศ ชั้นบน ประดิษฐานพระพุทธรูปศักดิ์สิทธิ์ปางมารวิชัยแบบสุโขทัย เทหล่อด้วยเนื้อเงินแท้บริสุทธิ์ บริเวณวัด มีรูปปั้นแสดงแดนนรก แดนสวรรค์ แดนเทพเจ้าไทย และแดนเทพเจ้าจีน มีรูปปั้นแสดงเหตุการณ์ในประวัติาสตร์เกี่ยวกับส่งคราม ไทย-พม่า ด้านหลังมีวังมัจฉา

**อ้างอิง**
ม่วง
ทีมโอลิมปิกผู้ลี้ภัยในโอลิมปิกฤดูร้อน 2020

ทีมนักกีฬาผู้ลี้ภัยในโอลิมปิก จะแข่งขันในโอลิมปิกฤดูร้อน 2020 ที่กรุงโตเกียว ประเทศญี่ปุ่น ในฐานะผู้เข้าร่วมโอลิมปิกอิสระ คณะกรรมการโอลิมปิกสากลได้เปลี่ยนรหัสเป็นตัวย่อจากภาษาฝรั่งเศส "EOR" ซึ่งหมายถึง Équipe Olympique des Réfugiés

**จำนวนนักกีฬา**

**อ้างอิง**
2020
หมวดหมู่:ชาติในโอลิมปิกฤดูร้อน 2020
ประเทศอัฟกานิสถานในโอลิมปิกฤดูร้อน 2020

ประเทศอัฟกานิสถาน (ในครั้งนั้นมีชื่ออย่างเป็นทางการว่า สาธารณรัฐอิสลามอัฟกานิสถาน) เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19.

**จำนวนนักกีฬา**
จำนวนนักกีฬาในแต่ละชนิดกีฬามีดังต่อไปนี้

**กรีฑา**
อัฟกานิสถานได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกรีฑา 2 คน ไปแข่งขันโอลิมปิก
ประเภทลู่และถนน

**ยิงปืน**
อัฟกานิสถานได้รับคำเชิญจากคณะกรรมาธิการไตรภาคีให้ส่งนักกีฬายิงปืนไรเฟิลชายไปแข่งขันโอลิมปิก ตราบใดที่มีคะแนนผ่านเกณฑ์ขั้นต่ำ (MQS) ซึ่งถือเป็นการเปิดตัวโอลิมปิกของประเทศในกีฬาประเภทนี้
Qualification Legend: Q = Qualify for the next round; q = Qualify for the bronze medal (shotgun)

**ว่ายน้ำ**
อัฟกานิสถานได้รับคำเชิญจาก FINA เพื่อส่งนักว่ายน้ำอันดับต้นๆ ในแต่ละประเภทไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

**เทควันโด**
อัฟกานิสถานได้รับคำเชิญจากคณะกรรมาธิการไตรภาคี

**อ้างอิง**

**แหล่งข้อมูลอื่น**
2020
อัฟกานิสถาน
อัลเฟรท ชมิท

ไฟล์:Alfredschmidt.jpg|thumbnail|โปสเตอร์ซึ่งมีภาพของอัลเฟรด ชมิท ในสถานีแห่งหนึ่งของรถไฟใต้ดินแฟรงก์เฟิร์ต
อัลเฟรท ชมิท (Alfred Schmidt, pron; 19 พฤษภาคม ค.ศ. 1931 ที่เบอร์ลิน – 28 สิงหาคม ค.ศ. 2012 ที่ฟรังค์ฟวร์ทอัมไมน์) เป็นนักปรัชญาชาวเยอรมัน

**ผลงานสำคัญ**
 Der Begriff der Natur in der Lehre von Karl Marx. Frankfurt am Main: Europäische Verlagsanstalt, 1962. (English translation: The Concept of Nature in Marx. Translated by Ben Fowkes. London: NLB, 1971, 0-902308-41-6.)- Geschichte und Struktur. Fragen einer marxistischen Historik. München: Hanser, 1971, 3-446-11504-8. (English translation: History and structure. An essay on Hegelian-Marxist and structuralist theories of history. Translated by Jeffrey Herf. Cambridge, Massachusetts: MIT Press, 1981, 0-262-19198-9.)- Herbert Marcuse and Alfred Schmidt: Existenzialistische Marx-Interpretation. Frankfurt am Main: Europäische Verlagsanstalt, 1973, 3-434-20055-X.- Emanzipatorische Sinnlichkeit. Ludwig Feuerbachs anthropologischer Materialismus. München: Hanser, 1973, 3-446-11652-4. (Spanish translation: Feuerbach, o, La sensualidad emancipada. Translated by Julio Carabaña. Madrid: Taurus, 1975, 84-306-1129-0.)- Zur Idee der Kritischen Theorie. Elemente der Philosophie Max Horkheimers. München: Hanser, 1974, 3-446-11863-2.- Die Kritische Theorie als Geschichtsphilosophie. München: Hanser, 1976, 3-446-12201-X.- Drei Studien über Materialismus. Schopenhauer. Horkheimer. Glücksproblem. München: Hanser, 1977, 3-446-12460-8.- Kritische Theorie, Humanismus, Aufklärung. Philosophische Arbeiten. Stuttgart: Reclam, 1981, 3-15-009977-3.- Goethes herrlich leuchtende Natur. Philosophische Studie zur deutschen Spätaufklärung. München: Hanser, 1984, 3-446-14141-3.- Die Wahrheit im Gewande der Lüge. Schopenhauers Religionsphilosophie. München; Zürich: Piper, 1986, 3-492-10639-0.- Entstehungsgeschichte der humanitären Freimaurerei. Deistische Wurzeln und Aspekte. Ed. by Klaus-Jürgen Grün and Thomas Forwe. Leipzig: Salier-Verlag, 2014, 978-3-943539-40-0 (posthumous).

**อ้างอิง**

**แหล่งข้อมูลอื่น**
 Alfred Schmidt-  Ein Hauch von Melancholie (Der Spiegel, 5 June 1972)- Lorenz Jäger:  Zum Tode von Alfred Schmidt: Begriffene Natur (FAZ.Net, 29 August 2012)- Rudolf Walther:  Im Dienste der Aufklärung. Der Frankfurter Philosoph Alfred Schmidt ist gestorben (taz, 31 August 2012)- Stefan Gandler:  Alfred Schmidt, filósofo, albacea de la teoría crítica (El País, Madrid, 22 September 2012)

2012
หมวดหมู่:นักเขียนชาวเยอรมัน
หมวดหมู่:นักปรัชญาชาวเยอรมัน
หมวดหมู่:ผู้ได้รับเครื่องอิสริยาภรณ์คุณธรรมแห่งสหพันธ์สาธารณรัฐเยอรมนี
หมวดหมู่:บุคคลจากแฟรงก์เฟิร์ต
อีวัน บาร์มา

อีวัน บาร์มา (Иван Барма) อาจเป็นหนึ่งในสถาปนิก (ร่วมกับปอสต์นิก ยากอฟเลฟ) ผู้ก่อสร้างมหาวิหารเซนต์เบซิลที่จัตุรัสแดงในมอสโก (สร้างใน ค.ศ. 1555 ถึง 1560)date=June 2021

**เกียรติยศ**
หลุมอุกกาบาตกว้าง 128 กิโลเมตรบนดาวพุธได้รับการตั้งชื่อว่าบาร์มา เพื่อเป็นเกียรติแก่สถาปนิกคนนี้

**อ้างอิง==
ตำบลโพธิ์หมากแข้ง

โพธิ์หมากแข้ง เป็นตำบลในอำเภอบึงโขงหลง จังหวัดบึงกาฬ ใน พ.ศ. 2563 ตำบลนี้มีประชากร 12,931 คน

**เขตการปกครอง**
ตำบลโพธิ์หมากแข้งแบ่งออกเป็น 16 หมู่บ้าน ดังนี้:

**การปกครองส่วนท้องถิ่น**
พื้นที่ตำบลโพธิ์หมากแข้งอยู่ในความรับผิดชอบขององค์กรปกครองท้องถิ่น 2 แห่ง ได้แก่ - เทศบาลตำบลบึงโขงหลง- องค์การบริหารส่วนตำบลโพธิ์หมากแข้ง

**อ้างอิง**
โพธิ์หมากแข้ง
โพธิ์หมากแข้ง
ลิสตีตูโตสตาตาเลเดลลาซันติสซีมาอันนุนซีอาตา

วิลลาเดลปอจโจอิมเปรีอาเล
ลิสตีตูโตสตาตาเลเดลลาซันติสซีมาอันนุนซีอาตา (L'Istituto Statale della Ss. Annunziata; The Ss. Annunziata Boarding School) เป็นโรงเรียนประจำสตรีแห่งแรกในฟลอเรนซ์ โดยได้รับการก่อตั้งขึ้นเพื่อลูกสาวของมาร์ควิสจีโน กัปโปนี สถาบันดังกล่าวก่อตั้งขึ้นใน ค.ศ. 1823 เพื่อให้การศึกษาแก่สตรีชนชั้นสูงและชนชั้นขุนนาง ภายใต้การอุปถัมภ์ของมารีอา อันนา แห่งแซกโซนี และเลโอปอลโดที่ 2 แกรนด์ดยุกแห่งทัสกานี เดิมอาคารตั้งอยู่ในวีอาเดลลาสกาลา ฟลอเรนซ์ กระทั่งใน ค.ศ. 1865 ได้ย้ายไปอยู่ ณ วิลลาเดลปอจโจอิมเปรีอาเล ที่มองเห็นฟลอเรนซ์ ซึ่งยังคงอยู่จนถึงปัจจุบัน โรงเรียนดังกล่าวมีองค์การภราดาในปราโต  กอลเลโจชีกอญญีนี date=2015-05-29  โดยมีบุคคลสำคัญทางวัฒนธรรมอย่างกูร์ซีโอ มาลาปาร์เต และดันนุนซีโอ เข้าร่วม
โรงเรียนนี้แบ่งเป็นโรงเรียนประถม, มัธยมต้น และมัธยมปลาย ซึ่งโรงเรียนประถมศึกษาเป็นโรงเรียนภาษาอิตาลี-เยอรมัน โดยสอนเด็กเป็นภาษาอิตาลี, เยอรมัน และอังกฤษ ส่วนโรงเรียนมัธยมต้นสอนเด็ก ๆ เป็นภาษาอิตาลีและอังกฤษเป็นส่วนใหญ่ โดยมีการสอนภาษาละตินเบื้องต้นและการสอนภาษากรีกโบราณเป็นวิชาเลือก
ขณะที่โรงเรียนมัธยมปลายซึ่งมีห้าปี ได้แบ่งออกเป็นโรงเรียนวิทยาศาสตร์, ภาษาศาสตร์ และคลาสสิกยุโรป โดยนักเรียนเริ่มที่อายุ 14 ปี ซึ่งภาษาศาสตร์มุ่งเน้นไปที่ภาษาเยอรมัน, ภาษาอิตาลี และภาษาอังกฤษ ตลอดจนวิชาหลัก ในขณะที่วิทยาศาสตร์ส่งเสริมวิทยาศาสตร์, ชีววิทยา, ฟิสิกส์, เคมี, ธรณีวิทยา, ปรัชญา, ประวัติศาสตร์ ส่วนคลาสสิกยุโรปเน้นไปที่กฎหมาย, เศรษฐศาสตร์, ภาษาอิตาลี, ภาษาเยอรมัน, ภาษากรีกโบราณ และภาษาละติน การอยู่ประจำยังคงเป็นแบบเอกชน แต่เป็นไปตามหลักสูตรของรัฐที่มีความต้องการมากขึ้น
เนื่องจากห้องพักมีจำนวนจำกัดภายในหอพักของเมดีชี จึงสงวนไว้สำหรับเด็กผู้หญิงประมาณ 80 คนเท่านั้น เด็กผู้หญิงส่วนใหญ่มาจากทั่วประเทศอิตาลี แต่มีนักเรียนต่างชาติเพียงไม่กี่คน เด็กผู้หญิงจากโรงเรียนนี้มีชื่อเรียกว่า "ปอจโจลีเน"

**ศิษย์เก่าที่มีชื่อเสียง**
 ดาชา มาราอีนี - นักเขียนชาวอิตาลี- เจ้าหญิงมารี-โจเซแห่งเบลเยียม - ราชินีองค์สุดท้ายของประเทศอิตาลี- เอดดา มุสโสลินี - ลูกคนโตของเบนิโต มุสโสลินี

**อ้างอิง**

**แหล่งข้อมูลอื่น**
  School website and photographs of the Villa-  Website of the Associazione Poggio Imperiale-  Website of the Museo del Poggio Imperiale
หมวดหมู่:โรงเรียนเอกชนในประเทศอิตาลี
หมวดหมู่:โรงเรียนสตรีในประเทศอิตาลี
หมวดหมู่:โรงเรียนในฟลอเรนซ์
บิสซิโนซิส

โรคฝุ่นฝ้ายจับปอด (Byssinosis) เป็นโรคเหตุอาชีพที่เกิดจากการเผชิญฝุ่นฝ้ายในสิ่งแวดล้อมการทำงานที่อากาศไม่ถ่ายเท โรคฝุ่นฝ้ายจับปอดมักพบในคนงานในอุตสาหกรรมผลิตด้ายและเส้นใย ในปัจจุบันบางส่วนสันนิษฐานว่าโรคเกิดจากฝุ่นฝ้ายโดยตรง ในขณะที่บางส่วนสันนิษฐานว่าเกิดจากการทำงานของเอ็นโดท็อกซินจากผนังเซลล์ของแบคทีเรียแกรมลบที่เติบโตอยู่ในฝ้าย ถึงแม้ว่าข้อสันนิษฐานว่าด้วยเอ็นโดท็อกซินจากแบคทีเรียจะมีความเป็นไปได้มากกว่า แต่การที่ไม่พบผู้ป่วยด้วยอาการใกล้เคียงกันในอุตสาหกรรมอื่นที่คนงานเผชิญเอ็นโดท็อกซินเช่นกันนั้นยังคงทำให้ข้อสันนิษฐานนี้ขาดมูลอยู่
ในจำนวนผู้เสียชีวิตที่เกี่ยวข้องกับโรคฝุ่นฝ้ายจับปอด 81 รายในสหรัฐ ระหว่างปี 1990 ถึง 1999 มี 48% ที่ประกอบอาชีพในอุตสาหกรรมด้ายและเส้นใย อ้างตามที่ปรากฏบนมรณบัตร ขื่อเล่นของโรคที่ว่า "ปอดสีน้ำตาล" (brown lung) นั้นเป็นการนิยามผิด ไม่เคยมีรายงานว่าผู้ป่วยมีปอดสีน้ำตาลตามที่ชื่อนี้เสนอ

**อ้างอิง**

**แหล่งข้อมูลอื่น**
  Byssinosis: MedlinePlus Medical Encyclopedia (NIH)-  Work-Related Lung Disease Surveillance System (eWoRLD): Work-Related Respiratory Diseases | CDC/NIOSH date=2022-01-21
ตำบลซาง

ซาง เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 8,883 คน โดยแบ่งออกเป็น 13 หมู่บ้าน

**เขตการปกครอง**
ตำบลซางแบ่งออกเป็น 13 หมู่บ้าน ดังนี้

**องค์กรปกครองส่วนท้องถิ่น**
พื้นที่ตำบลซางทั้งหมดอยู่ในเขตเทศบาลตำบลซาง

**อ้างอิง**
ซาง
ซาง
ซาง
ซาง
เขาโคโมจิ

เขาโคโมจิ (Komochi-yama) เป็นภูเขาไฟในจังหวัดกุมมะ ประเทศญี่ปุ่น มีความสูง 1,296 เมตร (4,252 ฟุต) และมีความสูงสัมพัทธ์อยู่ที่ 590 เมตร (1,936 ฟุต)

**อ้างอิง**
โคโมจิ
โคโมจิ
โยเอ็ล โปฮ์ยันปาโล

โยเอ็ล ยูลิวส์ อิลมารี โปฮ์ยันปาโล (Joel Julius Ilmari Pohjanpalo; เกิดวันที่ 13 กันยายน ค.ศ. 1994) เป็นนักฟุตบอลชาวฟินแลนด์ที่เล่นในตำแหน่งกองหน้าให้กับอูนีโอนแบร์ลีนโดยยืมตัวจากไบเออร์เลเวอร์คูเซินและทีมชาติฟินแลนด์ โปฮ์ยันปาโลเกิดที่เฮลซิงกิในประเทศฟินแลนด์ เขาได้เริ่มเล่นให้กับสโมสรบ้านเกิดอย่างโฮยีโก ก่อนถูกปล่อยยืมตัวในวัย 19 ปีเมื่อ ค.ศ. 2013
โปฮ์ยันปาโลลงเล่นให้กับทีมชาติฟินแลนด์ครั้งแรกในเดือนพฤศจิกายน ค.ศ. 2012 ซึ่งตอนนั้นเขามีอายุ 18 ปี เขาได้ลงเล่นให้กับทีมชาติมากกว่า 40 นัด ซึ่งรวมถึงการลงเล่นในรอบคัดเลือกของฟุตบอลโลก 2018 และฟุตบอลโลก 2022

**ทีมชาติ**

**เยาวชน**
โปฮ์ยันปาโลลงเล่นนัดแรกให้กับทีมชาติฟินแลนด์รุ่นอายุไม่เกิน 21 ปีด้วยวัยเพียง 17 ปีเมื่อวันที่ 5 มิถุนายน ค.ศ. 2012 ในนัดที่พบกับสโลวีเนีย

**ชุดใหญ่**
โปฮ์ยันปาโลลงเล่นนัดแรกให้กับเมื่อวันที่ 14 พฤศจิกายน ค.ศ. 2012 ในนัดที่ชนะไซปรัส 3−0 โดยเขาลงเล่นเป็นตัวสำรองแทนที่ของเตมู ปุกกีในนาทีที่ 70 ต่อมาเขาเกือบทำประตูได้ในนัดกระชับมิตรที่พบกับสโลวีเนียซึ่งเขายิงไปชนเสาแต่ก็ได้แฮแมแลย์เน็นมายิงซ้ำเข้าไปเป็นประตู ต่อมาในนัดกระชับมิตรที่พบกับฮังการี เขาทำประตูแรกในนามทีมชาติจากการลงเล่นเป็นตัวสำรองและช่วยให้ทีมตามตีเสมอได้ เขาได้ลงเล่นนัดแรกในรอบคัดเลือกของฟุตบอลชิงแชมป์แห่งชาติยุโรปเมื่อวันที่ 7 กันยายน ค.ศ. 2014 ซึ่งเป็นนัดที่พบกับหมู่เกาะแฟโร โดยเขาได้ลงเล่นในนาทีที่ 89 แทนที่ของเตมู ปุกกี
วันที่ 12 มิถุนายน ค.ศ. 2021 เขาทำประตูชัยช่วยให้ฟินแลนด์เอาชนะเดนมาร์กในการแข่งขันฟุตบอลชิงแชมป์แห่งชาติยุโรป 2020 ไปได้ 1–0 ประตูนี้ถือเป็นประตูแรกของฟินแลนด์ในฟุตบอลชิงแชมป์แห่งชาติยุโรป และยังเป็นชัยชนะนัดแรกของประเทศในการแข่งขันรายการนี้ด้วยเช่นกัน

**เกียรติประวัติ**

**สโมสร**
กลูบี 04- ฟินนิชลีกดิวิชัน 2 กลุ่มเอ: 2011
โฮยีโก- ไวเคาส์ลีกา: 2012, 2013

**รางวัลส่วนตัว**
 ผู้ทำประตูสูงสุดในฟินนิชลีกดิวิชัน 2: 2011- ผู้เล่นยอดเยี่ยมประจำฤดูกาลของกลุ่มเอ ฟินนิชลีกดิวิชัน 2: 2011

**อ้างอิง**
  Profile at hjk.fi date=2012-01-19 

**แหล่งข้อมูลอื่น**
  Bayer 04 Leverkusen official profile -  Joel Pohjanpalo date=2021-05-13  – SPL competition record- 250024153- 358392- 26162- Joel Pohjanpalo- joel-pohjanpalo/160201
หมวดหมู่:บุคคลจากเฮลซิงกิ
หมวดหมู่:กองหน้าฟุตบอล
หมวดหมู่:นักฟุตบอลชาวฟินแลนด์
หมวดหมู่:นักฟุตบอลทีมชาติฟินแลนด์
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้เล่นแอร์สเทอ เอ็ฟเซ อูนีโอนแบร์ลีน
หมวดหมู่:ผู้เล่นในไวเคาส์ลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
แม่แบบ:ตัวอย่างการลงคะแนนเทนเนสซี

alt=Tennessee and its four major cities: Memphis in the south-west; Nashville in the centre, Chattanooga in the south, and Knoxville in the east
สมมติว่ารัฐเทนเนสซีกำลังจะจัดการเลือกตั้งเพื่อเลือกเมืองหลวงของรัฐ โดยประชากรในรัฐเทนเนสซีนั้นกระจุกตัวอยู่ในเมืองหลักทั้งสี่เมืองซึ่งตั้งอยู่ในแต่ละฝั่งของรัฐ ในตัวอย่างนี้ให้สมมติว่าเขตเลือกตั้งทั้งเขตนั้นอยู่ในเขตเมืองทั้งสี่นี้ และประชาชนทุกคนต้องการเลือกให้อาศัยอยู่ใกล้เมืองหลวงมากที่สุด
รายชื่อเมืองผู้สมัครเข้ารับตำแหน่งเมืองหลวงได้แก่- เมมฟิส ซึ่งเป็นเมืองที่ใหญ่ที่สุดในรัฐ มีผู้ลงคะแนนมากถึงร้อยละ 42 แต่ตั้งอยู่ไกลจากเมืองอื่นๆ - แนชวิลล์ มีผู้ลงคะแนนร้อยละ 26 ตั้งอยู่ใจกลางรัฐ- น็อกซ์วิลล์ มีผู้ลงคะแนนร้อยละ 17- แชตตานูกา มีผู้ลงคะแนนร้อยละ 15
การแบ่งจำนวนเสียงข้อผู้ลงคะแนนสามารถจำแนกได้ดังนี้
อารูบาในโอลิมปิกฤดูร้อน 2020

อารูบา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมแข่งขันกีฬาโอลิมปิกของประเทศเป็นครั้งที่ 9

**จำนวนนักกีฬา**
จำนวนนักกีฬาในแต่ละชนิดกีฬามีดังต่อไปนี้

**ยิงปืน**
อารูบาได้รับคำเชิญจากคณะกรรมาธิการไตรภาคีให้ส่งนักกีฬายิงปืนชายไปแข่งขันโอลิมปิก โดยต้องผ่านคะแนนขั้นต่ำที่ผ่านการคัดเลือก (MQS) ภายในวันที่ 5 มิถุนายน 2021 ซึ่งถือเป็นการเปิดตัวโอลิมปิกครั้งแรกของประเทศในกีฬาประเภทนี้

**ว่ายน้ำ**
อารูบาได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

**อ้างอิง**
2020
หมวดหมู่:ชาติในโอลิมปิกฤดูร้อน 2020
ลูกาช ฮราเด็ตสกี

ลูกาช ฮราเด็ตสกี (Lukáš Hrádecký; เกิดวันที่ 24 พฤศจิกายน ค.ศ. 1989) เป็นผู้รักษาประตูฟุตบอลชาวฟินแลนด์-สโลวัก ปัจจุบันเล่นให้กับไบเออร์เลเวอร์คูเซินและทีมชาติฟินแลนด์ ฮราเด็ตสกีเกิดที่บราติสลาวาในสโลวาเกีย เขาเริ่มเล่นฟุตบอลอาชีพกับสโมสรเตเปแอ็ส ก่อนที่จะเซ็นสัญญากับเอสปีแยร์ในวัย 19 ปีเมื่อ ค.ศ. 2009 เขาพาทีมเอสปีแยร์ชนะเลิศเดนิชเฟิร์สดิวิชันซึ่งเป็นการชนะเลิศรายการแรกของเขา หลังจากเขายังพาทีมชนะเลิศเดนิชคัพใน ค.ศ. 2013
ในระดับทีมชาติ ฮราเด็ตสกีได้รับรางวัลนักฟุตบอลฟินแลนด์ยอดเยี่ยมแห่งปีจากสมาคมฟุตบอลฟินแลนด์ถึง 3 ปีติดต่อกัน (ค.ศ. 2016 ถึง 2018) เขาลงเล่นนัดแรกให้กับทีมชาติเมื่อเดือนพฤษภาคม ค.ศ. 2010 ด้วยวัยเพียง 20 ปี และปัจจุบันลงเล่นให้กับทีมชาติมามากกว่า 60 นัดแล้ว เขาลงเล่นให้กับฟินแลนด์ถึง 9 นัดในฟุตบอลชิงแชมป์แห่งชาติยุโรป 2020 รอบคัดเลือก และมีส่วนช่วยให้ทีมได้ผ่านเข้าไปเล่นในฟุตบอลชิงแชมป์แห่งชาติยุโรปเป็นครั้งแรกในประวัติศาสตร์

**เกียรติประวัติ**

**สโมสร**
เอสปีแยร์ เอฟปี- เดนิชคัพ: 2012–13- เดนิชเฟิร์สดิวิชัน: 2011–12
ไอน์ทรัคท์ฟรังค์ฟวร์ท- เดเอ็ฟเบ-โพคาล: 2017–18
ไบเออร์ 04 เลเวอร์คูเซิน
*บุนเดิสลีกา: 2023–24

**ทีมชาติ**
ฟินแลนด์- บอลติกคัพ: 2014; รองชนะเลิศ: 2012

**รางวัลส่วนตัว**
 ผู้เล่นน่าจับตามองยอดเยี่ยมแห่งปีโดยสมาคมฟุตบอลฟินแลนด์: 2007
*Best Goalkeeper Award at International Karel Stegeman U-19 Youth Tournament: 2008- ผู้รักษาประตูยอดเยี่ยมแห่งปีของทีมชาติฟินแลนด์รุ่นอายุไม่เกิน 21 ปี: 2010- ผู้เล่นยอดเยี่ยมแห่งปีของทีมชาติฟินแลนด์รุ่นอายุไม่เกิน 21 ปี: 2010- ผู้รักษาประตูยอดเยี่ยมแห่งปีของเดนิชซูเปอร์ลีกา: 2013
*Danish Superliga Best Player of the Spring Season: 2013- ผู้เล่นยอดเยี่ยมแห่งฤดูกาลของเอสปีแยร์: 2013- นักฟุตบอลฟินแลนด์ยอดเยี่ยมแห่งปี: 2016, 2017, 2018- นักกีฬาฟินแลนด์ยอดเยี่ยมแห่งปี: 2020- ทีมยอดเยี่ยมแห่งฤดูกาลของบุนเดิสลีกา: 2017–18

**อ้างอิง**

**แหล่งข้อมูลอื่น**
  Bayer Leverkusen official profile -  Lukáš Hrádecký date=2021-05-13  – SPL competition record- 1907188- 358382- id=38283- 26051- hradeckylucas
หมวดหมู่:บุคคลจากบราติสลาวา
หมวดหมู่:ผู้รักษาประตูฟุตบอล
หมวดหมู่:นักฟุตบอลชาวฟินแลนด์
หมวดหมู่:นักฟุตบอลทีมชาติฟินแลนด์
หมวดหมู่:นักฟุตบอลชาวสโลวาเกีย
หมวดหมู่:ผู้เล่นไอน์ทรัคท์ฟรังค์ฟวร์ท
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นในเดนิชซูเปอร์ลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ชาวฟินแลนด์เชื้อสายสโลวาเกีย
ประเทศเบลีซในโอลิมปิกฤดูร้อน 2020

ประเทศเบลีซ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมแข่งขันโอลิมปิกครั้งที่ 13 ของประเทศ แม้ว่าก่อนหน้านี้จะเคยเข้าร่วมการแข่งขันครั้งแรก 2 ครั้งภายใต้ชื่อ "บริติชฮอนดูรัส" ก็ตาม (1968 ที่เม็กซิโกซิตี และ 1972 ที่มิวนิก)
ทีมชาติเบลีซประกอบด้วยนักกีฬา 3 คน (ชาย 2 คน / หญิง 1 คน) แข่งขันใน 2 กีฬา (กรีฑาและเรือแคนู)

**จำนวนนักกีฬา**
จำนวนนักกีฬาในแต่ละชนิดกีฬามีดังต่อไปนี้

**กรีฑา**
เบลีซได้รับสิทธิ์เข้าร่วมการแข่งขันระดับสากลจากสหพันธ์กรีฑาโลก เพื่อส่งนักกรีฑา 2 คน (เพศละคน) ไปแข่งขันโอลิมปิก
ประเภทลู่และถนน

**เรือแคนู**

**สปรินท์**
เบลีซได้รับคำเชิญจากคณะกรรมาธิการไตรภาคีให้ส่งนักพายเรือแคนูลงแข่งขันประเภท K-1 1,000 เมตร ชาย ซึ่งถือเป็นการเปิดตัวกีฬาประเภทนี้ของประเทศ
Qualification Legend: FA = Qualify to final (medal); FB = Qualify to final B (non-medal)

**อ้างอิง**
2020
เบลีซ